
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1755 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία του Διοικητικού Συμβουλίου του Οργα¬ 
νισμού Ασφάλισης Ελευθέρων Επαγγελματιών 

(Ο.Α.Ε.Ε.). 1 

Έγκριση συγκρότησης Επιστημονικής Επιτροπής του 
έργου «Συντήρηση Ναού Επικουρίου Απόλλωνος 

στις Βάσσες Φιγαλείας», του Τ.ΔΙ.Π.Ε.Α.Ε. 2 

Διάλυση Οργανωτικής Επιτροπής (Ν.Π.Ι.Δ.) για την XVII 
Ευρωπαϊκή Συνδιάσκεψη Αθλητισμού, που διεξή- 

χθη στην Αθήνα από 24-27 Σεπτεμβρίου 2005. 3 

Έγκριση υπερωριακής απασχόλησης των υπαλλήλων 
της Νομαρχιακής Αυτοδιοίκησης Καστοριάς για 

το έτος 2006. 4 

Τροποποίηση της υπ’ αριθμ. 20796/24.12.1999 από¬ 


φασης του Γενικού Γραμματέα Περιφέρειας Πελ/ 


σου νομικού προσώπου στο Δήμο Βόχας με την 
επωνυμία «Ενιαία Σχολική Επιτροπή Γυμνασίου - 
Λυκείου και 1ου ΤΕΕ Δ. Δ. Ζευγολατιού » Δήμου 

Βόχας Ν. Κορινθίας. 5 

Απόκτηση της Ελληνικής Ιθαγένειας των Ομογενών 

ΓΙΑΝΝΟΠΟΥΛΟ ΒΑΣΙΛ του ΣΑΒΕΛΙΝ κ.λπ. 6 

Απόκτηση της Ελληνικής Ιθαγένειας του ομογενούς 
ΡΙϋΡΡΟν ΑΝΤΟΝ του ΒΟΒΙ3 και της ΙΑΒΥ3Α3... 7 

Απόκτηση της Ελληνικής Ιθαγένειας της ομογενούς 
ΡΙΜΠΑΚΟΒΑ ΘΕΟΔΩΡΑΣ του ΙΩΑΝΝΗ και της ΑΝ¬ 
ΝΑΣ. 8 


Καθιέρωση υπερωριακής εργασίας Β' εξαμήνου 2006 
για τους υπαλλήλους των Νομαρχιακών Αυτοδι¬ 
οικήσεων που ασχολούνται με τον ποιοτικό και 
ποσοτικό έλεγχο των νωπών και μεταποιημένων 


γεωργικών προϊόντων φυτικής προέλευσης. 9 

Διενέργεια υποχρεωτικού αναδασμού περιοχής κά¬ 
μπου - του αγρ/τος Ισαακίου- του Δήμου Διδ/ 

χου. 10 

Διαπίστωση αυτοδίκαιος μετατροπής έντεκα (11) ορ¬ 
γανικών θέσεων του κλάδου ΠΕ Ιατρών του ΙΚΑ 
σε θέσεις ιατρών πλήρους και αποκλειστικής απα¬ 
σχόλησης σύμφωνα με το ν. 3232/2004. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Π4/ΓΠ 111477/ 
26.10.2006 απόφαση του Υπουργού Υγείας και Κοι¬ 
νωνικής Αλληλεγγύης. 12 


30 Νοεμβρίου 2006 

Διορθώσεις Σφαλμάτων σε αποφάσεις του Υπουρ¬ 
γείου Περιβάλλοντος Χωροταξίας και Δημοσίων 


Έργων. 13 

ΑΠΟΦΑΣΕΙ Σ 

Αριθμ. 10035/16559/87 (1) 


Λειτουργία του Διοικητικού Συμβουλίου του Οργανι¬ 
σμού Ασφάλισης Ελευθέρων Επαγγελματιών (Ο.Α.Ε.Ε.). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 11 του ν. 2676/1999 «Ορ¬ 
γανωτική και λειτουργική αναδιάρθρωση των φορέων 
κοινωνικής ασφάλισης και άλλες διατάξεις» (Α' 1). 

2. Τις διατάξεις του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Α' 45). 

3. Τις διατάξεις του π.δ. 154/2006 «Οργανισμός του 
ν.π.δ.δ. με την επωνυμία «Οργανισμός Ασφάλισης Ελεύ¬ 
θερων Επαγγελματιών (Ο.Α.Ε.Ε.)» (Α' 167). 

4. Τ ις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

6. Το υπ’ αριθμ. 253/3.7.2006 έγγραφο του Ο.Α.Ε.Ε., με το 
οποίο μας διαβιβάσθηκε η υπ’ αριθμ. 481/1/701/26.6.2006 
απόφαση του Διοικητικού του Συμβουλίου. 

7. Τη γνώμη του Β' Κλιμακίου του Συμβουλίου Κοινω¬ 
νικής Ασφάλισης (Σ.Κ.Α.) που διατυπώθηκε κατά την υπ’ 
αριθμ. 7/9.11.2006 συνεδρίασή του, αποφασίζουμε: 

Άρθρο 1 

Σύγκληση του Διοικητικού Συμβουλίου 

1. Το Διοικητικό Συμβούλιο του Ο.Α.Ε.Ε. συγκαλείται 
με πρόσκληση του Διοικητή - Προέδρου και εφόσον αυ¬ 
τός απουσιάζει ή κωλύεται, με πρόσκληση του νομίμου 
αναπληρωτή του. Η πρόσκληση γνωστοποιείται από 
το γραμματέα στα μέλη του Δ.Σ. και τον Κυβερνητικό 
Επίτροπο τουλάχιστον σαράντα οκτώ (48) ώρες πριν 
από τη συνεδρίαση, μπορεί δε να γίνει και με τηλεφώ¬ 
νημα, τηλεομοιοτυπία ή άλλο πρόσφορο μέσο, εφόσον 
το γεγονός τούτο αποδεικνύεται από σχετική σημείω¬ 
ση σε ειδικό βιβλίο με χρονολογία και υπογραφή του 

γραμματέα. Σε περίπτωση κατεπείγοντος η πρόσκληση 
δύναται να γνωστοποιείται πριν από είκοσι τέσσερις (24) 
ώρες. Στην πρόσκληση αναγράφεται η ημερομηνία και 
η ώρα συνεδρίασης. Αν κάποιο μέλος ή ο Κυβερνητικός 
Επίτροπος κωλύονται να παραστούν οφείλουν να ειδο¬ 
ποιήσουν αμέσως το γραμματέα του Δ.Σ. 

2. Το Δ.Σ. συγκαλείται υποχρεωτικά αν το (1/3) τουλά¬ 
χιστον των τακτικών μελών του το ζητήσει εγγράφως 
από τον Πρόεδρο, προσδιορίζοντας και το προς συ¬ 
ζήτηση θέμα. Η συζήτηση γίνεται εντός τεσσάρων (4) 
ημερών από την υποβολή του αιτήματος. Σε περίπτωση 
μη απαρτίας το θέμα τούτο αναγράφεται πρώτο στην 
ημερήσια διάταξη της επόμενης τακτικής συνεδρία¬ 
σης. 

3. Το Δ.Σ. μπορεί με απόφασή του να ορίσει τακτές 
ημέρες για συνεδρίαση. 

Αρθρο 2 

Κατάρτιση ημερήσιας διάταξης 

1. Ο Πρόεδρος του Δ.Σ. καταρτίζει την ημερήσια δι¬ 
άταξη της συνεδρίασης, ανάλογα με τις υπηρεσιακές 
ανάγκες. 

2. Αντικείμενο της συνεδρίασης είναι μόνο τα θέμα¬ 
τα που περιλαμβάνονται στην ημερήσια διάταξη. Κατ’ 
εξαίρεση, μπορούν να συζητηθούν και θέματα που δεν 
περιλαμβάνονται στην ημερήσια διάταξη αν είναι πα¬ 
ρόντα όλα τα τακτικά μέλη και συμφωνούν για τη συ¬ 
ζήτησή τους. 

3. Στην ημερήσια διάταξη, η οποία αποστέλλεται με 
την πρόσκληση, επισυνάπτονται οι εισηγήσεις των ανα¬ 
γραφόμενων προς συζήτηση θεμάτων. 

4. Μετά την αποστολή των προσκλήσεων ο φάκελος 
των θεμάτων που θα συζητηθούν στο Δ.Σ. με όλα τα 
σχετικά έγγραφα, κατατίθεται στη γραμματεία του Δ.Σ., 
όπου μπορούν να λάβουν γνώση τα μέλη αυτού και να 
ζητήσουν οποιαδήποτε στοιχεία υποβοηθούν τη συζή¬ 
τηση στο Δ.Σ. 

Άρθρο 3 

Απαρτία 

1. Το Δ.Σ. βρίσκεται σε απαρτία όταν παρίστανται 
πέντε (5) τουλάχιστον μέλη μεταξύ των οποίων και ο 
Πρόεδρος ή ο νόμιμος αναπληρωτής του. Οι αποφάσεις 
λαμβάνονται με την απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η γνώμη 
υπέρ της οποίας τάχθηκε με την ψήφο του ο Πρόεδρος 
ή ο νόμιμος αναπληρωτής του. 

2. Εάν μισή ώρα μετά την προσδιοριζόμενη για την 
έναρξη των συνεδριάσεων δεν επιτευχθεί απαρτία, ο 
Πρόεδρος ή ο νόμιμος αναπληρωτής αυτού υποχρεούται 
με αίτημα της πλειοψηφίας των παρόντων μελών να 
κηρύξει τη συνεδρίαση ματαιωθείσα. 

Άρθρο 4 

Ψηφοφορία, εξαίρεση μελών 

1. Η ψηφοφορία του Δ.Σ. είναι φανερή, εκτός αν ορί¬ 
ζεται διαφορετικά με νόμο. 

2. Όταν πρόκειται να συζητηθεί από το Δ.Σ. υπόθεση 
ή θέμα που αφορά ιδιωτικά συμφέροντα του Προέδρου, 
του Κυβερνητικού Επιτρόπου, μέλους τινός ή συγγενούς 
αυτών μέχρι τετάρτου βαθμού εξ αίματος ή εξ αγχιστεί¬ 
ας, αυτοί δεν δύνανται να παραστούν κατά τη συζήτηση, 
ούτε να λάβουν μέρος στην ψηφοφορία. Η απόφαση του 


Δ.Σ. για την εξαίρεση λαμβάνεται μετά από πρόταση 
του ενδιαφερομένου που οφείλει να προβεί σε σχετική 
δήλωση ή και κάθε άλλου μέλους του Δ.Σ. 

Άρθρο 5 

Κυβερνητικός Επίτροπος 

1. Στις συνεδριάσεις του Δ.Σ. παρίσταται άνευ ψήφου 
ο Κυβερνητικός Επίτροπος, ο οποίος καλείται πάντοτε 
με ποινή ακυρότητας της συνεδρίασης σε όλες τις συ¬ 
νεδριάσεις του Δ.Σ. 

2. Ο Κυβερνητικός Επίτροπος παρακολουθεί τη νομι¬ 
μότητα των αποφάσεων που λαμβάνονται από το Δ.Σ., 
δικαιούται να λαμβάνει το λόγο για οποιοδήποτε θέμα 
και να υποβάλλει προτάσεις. Επίσης δικαιούται να ζη¬ 
τήσει την αναστολή εκτέλεσης, εντός 48 ωρών, από τη 
λήψη κάθε απόφασης του Δ.Σ., αν κρίνει ότι αντίκειται 
προς τις διατάξεις των κειμένων νόμων, διαταγμάτων 
ή κανονισμών εν γένει. Η απόφαση αυτή δεν εκτελείται 
μέχρις ότου, μετά από αίτηση του Δ.Σ., αρθεί η δια¬ 
φωνία με απόφαση του Υπουργού Απασχόλησης και 
Κοινωνικής Προστασίας, η οποία είναι υποχρεωτική για 
τον Ο.Α.Ε.Ε. και κοινοποιείται μέσα σε 10 ημέρες από 
τη λήψη της σχετικής αίτησης. Αν παρέλθει η ανωτέ¬ 
ρω προθεσμία χωρίς απόφαση του Υπουργού, το Δ.Σ. 
μπορεί να αποφασίσει την εκτέλεση της απόφασης που 
έχει ανασταλεί. 

Ο Κυβερνητικός Επίτροπος δύναται να αναστέλλει 
μέχρι την επόμενη συνεδρίαση την εκτέλεση οποιοσ¬ 
δήποτε απόφασης του Δ.Σ. εφόσον διατυπώσει αιτιο¬ 
λογημένες επιφυλάξεις που αναφέρονται σε ουσιώδη 
συμφέροντα του Ο.Α.Ε.Ε. Οι αποφάσεις αυτές, εφόσον 
το Διοικητικό Συμβούλιο εμμένει στην εκτέλεσή τους, 
επανεισάγονται προς συζήτηση σε επόμενη συνεδρί¬ 
αση. 

3. Οι συνεδριάσεις του Δ.Σ. θεωρούνται ότι έγιναν 
νόμιμα και σε περίπτωση απουσίας του Κυβερνητικού 
Επιτρόπου ή του αναπληρωτή του, εφόσον αυτοί έχουν 
προσκληθεί κανονικά και δεν προσήλθαν. 

Άρθρο 6 

Εισηγήσεις - Διαδικασία 

1. Τα θέματα της ημερήσιας διάταξης εισηγούνται οι 
Προϊστάμενοι Γενικών Διευθύνσεων του Ο.Α.Ε.Ε. ή οι 
νόμιμοι αναπληρωτές τους, δυνάμενοι να αναθέτουν την 
εισήγηση σε Προϊσταμένους Διευθύνσεων ή Τμημάτων 
ή τους νόμιμους αναπληρωτές τους. Στις συνεδριάσεις 
του Δ.Σ. παρίσταται ο νομικός σύμβουλος ή ο νόμιμος 
αναπληρωτής του, εφόσον κληθεί προς τούτο. 

Το Δ.Σ. δύναται να καλεί στις συνεδριάσεις οποιον- 
δήποτε υπάλληλο ή ιδιώτη ή επιτροπή προς παροχή 
πληροφοριών σε σχέση με τα συζητούμενα θέματα. 

2. Η συζήτηση των θεμάτων γίνεται κατά τη σειρά 
αναγραφής τους στην ημερήσια διάταξη. Το Δ.Σ. δύναται 
να μεταβάλει τη σειρά αυτή. Ο Πρόεδρος διευθύνει τις 
συνεδριάσεις του Δ.Σ. και δίνει το λόγο στα μέλη κατά 
τη σειρά που ζητείται. 

3. Ο Πρόεδρος δικαιούται μέχρι πέρατος της συνε¬ 
δρίασης να αποσύρει οποιοδήποτε θέμα της ημερήσιας 
διάταξης, εφόσον μέχρι τη στιγμή εκείνη δεν έχει ληφθεί 
απόφαση. 

4. Το Δ.Σ. του Ο.Α.Ε.Ε. συνεδριάζει στο κτίριο που 
στεγάζεται η Διοίκηση του Ο.Α.Ε.Ε.. 

Αρθρο 7 

Τήρηση πρακτικών 

1. Τα πρακτικά των συζητήσεων και των λαμβανομένων 
αποφάσεων τηρούνται με μέριμνα του γραμματέως του 
Δ.Σ. Μετά την επικύρωση τους υπογράφονται από τον 
Πρόεδρο, τον Κυβερνητικό Επίτροπο, τα παριστάμενα 
κατά τη συνεδρίαση μέλη του Δ.Σ. και το γραμματέα. 

2. Τα πρακτικά τηρούνται σε αριθμημένα φύλλα βι- 
βλιοδετημένα στο τέλος κάθε ημερολογιακού έτους. Σε 
σοβαρές περιπτώσεις το Δ.Σ. δύναται να αποφασίζει 
την τήρηση των πρακτικών διά μαγνητοφώνου ή στενο¬ 
γραφίας. Στα πρακτικά αναγράφονται τα ονόματα των 
μελών που συμμετέχουν, γίνεται δε ρητή μνεία για την 
απουσία ή το κώλυμα τακτικού μέλους και συμμετοχής 
του αναπληρωματικού, καταχωρείται δε σε αυτά η γνώ¬ 
μη των μειοψηφούντων μελών. 

3. Εάν κατά την επικύρωση προβληθεί οποιαδήποτε 
αντίρρηση μέλους, ο Πρόεδρος ενεργεί εξακρίβωση και 
ενεργούνται οι τυχόν θεωρηθείσες ως επιβεβλημένες 
διορθώσεις. 

Άρθρο 8 

Επικύρωση πρακτικών 

1. Σε κάθε συνεδρίαση επικυρώνονται τα πρακτικά της 
προηγούμενης συνεδρίασης, πλην των περιπτώσεων 
κατά τις οποίες το Δ.Σ. αποφασίζει την άμεση επικύ¬ 
ρωση των πρακτικών. 

2. Μετά την επικύρωση των πρακτικών, ο Γραμματέας 
του Δ.Σ. παραδίδει αντίγραφα των αποφάσεων στον 
Πρόεδρο, τους Προϊσταμένους Γενικών Διευθύνσεων 
ως και στις αρμόδιες υπηρεσίες του Ο.Α.Ε.Ε. για την 
εκτέλεση αυτών. 

3. Οι Προϊστάμενοι Γενικών Διευθύνσεων έχουν την 
ευθύνη της παρακολούθησης της εκτέλεσης των απο¬ 
φάσεων του Δ.Σ. στον τομέα της ευθύνης τους. 

Αρθρο 9 

Γ ενικές διατάξεις 

1. Οι συνεδριάσεις του Δ.Σ. δεν είναι δημόσιες. 

2. Αντίγραφα πρακτικών και αποφάσεων του Δ.Σ. δύ- 
ναται να χορηγούνται ύστερα από γραπτή αίτηση του 
ενδιαφερομένου, σύμφωνα με τις κείμενες διατάξεις. 

3. Δεν επιτρέπεται στα μέλη του Δ.Σ. η έγγραφη κοινο¬ 
ποίηση θεμάτων που απασχολούν τον Ο.Α.Ε.Ε. σε αρχές 
ή σε τρίτους, πλην των περιπτώσεων εξουσιοδοτημένου 
μέλους από το Δ.Σ. 

4. Τα μέλη του Δ.Σ. υπέχουν κατά την άσκηση των 
καθηκόντων τους τις ευθύνες των δημοσίων υπαλλήλων 
και απολαμβάνουν της προστασίας που έχει θεσπιστεί 
υπέρ αυτών. 

5. Δεν προκαλεί ακυρότητα των αποφάσεων του Δ.Σ. 
η μεταβολή της σύνθεσης σε διαδοχικές συνεδριάσεις. 
Στην περίπτωση αυτή αποφασίζουν τα μέλη που μετέ¬ 
χουν στην τελευταία συνεδρίαση, αφού ενημερωθούν. 
Από τη συμμετοχή των μελών στη λήψη της απόφασης 
τεκμαίρεται ότι έχουν ενημερωθεί. 

6. Εάν τακτικό ή αναπληρωματικό μέλος απουσιάσει 
πάνω από τρεις (3) συνεχόμενες συνεδριάσεις χωρίς 
σοβαρό λόγο, ο οποίος κρίνεται από το Δ.Σ., μπορεί να 
κηρυχθεί έκπτωτο με απόφαση του Υπουργού Απασχό¬ 
λησης και Κοινωνικής Προστασίας, μετά από πρόταση 
του Διοικητικού Συμβουλίου του Ο.Α.Ε.Ε. 

7. Οι αποφάσεις του Δ.Σ. αριθμούνται χρονολογικώς 
κατ' αύξοντα αριθμό για κάθε έτος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. ΥΠΠΟ/ΔΙΟΙΚ/Α3/Φ.7Θ/101860 (2) 

Έγκριση συγκρότησης Επιστημονικής Επιτροπής του έρ¬ 
γου «Συντήρηση Ναού Επικουρίου Απόλλωνος στις 
Βάσσες Φιγαλείας», του Τ.ΔΙ.Π.Ε.Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» 

2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τα άρθρα 1 και 7του ν. 2021/1992«Ταμείο Διαχείρι¬ 
σης Πιστώσεων για την Εκτέλεση ΑρχαιολογικώνΈργων 
και άλλες διατάξεις» (ΦΕΚ 36/Α/4.3.1992). 

4. Τις διατάξεις του ν. 3028/2002 (ΦΕΚ 153/τ.Α/28.6.2002) 
«Πα την προστασία των Αρχαιοτήτων και εν γένει της 
Πολιτιστικής Κληρονομιάς». 

5. Την ομόφωνη γνωμοδότηση του Κεντρικού Αρχαι¬ 
ολογικού Συμβουλίου, όπως διατυπώθηκε με την υπ’ 
αριθμ. 38/31.10.2006 Συνεδρία του, αποφασίζουμε: 

Υπέρ της συγκρότησης Επιστημονικής Επιτροπής του 
έργου «Συντήρηση Ναού Επικουρίου Απόλλωνος στις 
Βάσσες Φιγαλείας», του Ταμείου Διαχείρισης Πιστώ¬ 
σεων για την εκτέλεση ΑρχαιολογικώνΈργων, η οποία 
θα αποτελείται από: 

Α) τέσσερις (4) Αρχαιολόγους, αναπληρούμενους από 
ίδιες ειδικότητες. 

Β) δύο (2) Πολιτικούς Μηχανικούς, αναπληρούμενους 
από ίδιες ειδικότητες. 

Γ) δύο (2) Αρχιτέκτονες, αναπληρούμενους από ίδιες 
ειδικότητες. 

Δ) ένα (1) Χημικό Μηχανικό, αναπληρούμενο από ίδια 
ειδικότητα. 

Ε) ένα (1) Γεωτεχνικό, αναπληρούμενο από Γεωλόγο 
Μηχανικό 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 53583 (3) 

Διάλυση Οργανωτικής Επιτροπής (Ν.Π.Ι.Δ.) για την XVII 
Ευρωπαϊκή Συνδιάσκεψη Αθλητισμού, που διεξήχθη 
στην Αθήνα από 24-27 Σεπτεμβρίου 2005. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις 

1. α) Του α.ν. 397/1968 (ΦΕΚ ΙΙΟ/Α' 1968) «περί επανα- 

συστάσεως της Γενικής Γραμματείας Αθλητισμού και 
των αρμοδιοτήτων αυτής». 

β) Του π.δ. 63/2005 (ΦΕΚ 98/Α'2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

γ) Του π.δ. 77/1985 (ΦΕΚ 28/Α' 1985) «Οργανισμός της 
Γενικής Γραμματείας Αθλητισμού». 

δ) Του ν. 2725/1999 (ΦΕΚ 121/Α' 1999) «Ερασιτεχνικός 
και επαγγελματικός αθλητισμός» άρθρο 53, § 4. 

ε) Του ν. 3057/2002 (ΦΕΚ 239/Α' 2002) «Τροποποίη¬ 
ση και συμπλήρωση του ν. 2725/1999, ρύθμιση θεμάτων 
Υπουργείου Πολιτισμού και άλλες διατάξεις». 

2. Την υπ’ αριθμ. 509/8.3.2006 (ΦΕΚ 282/Β' 2006) από¬ 
φαση του Πρωθυπουργού και του Υπουργού Πολιτι¬ 
σμού περί ανάθεσης αρμοδιοτήτων στον Υφυπουργό 
Πολιτισμού. 

3. Την υπ’ αριθμ. 14840/6.4.2005 (ΦΕΚ 496/Β' 2005) από¬ 
φαση του Υφυπουργού Πολιτισμού περί «ΣΥΓΚΡΟΤΗΣΗΣ 
ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.ΙΔ.) ΓΙΑ ΤΗ ΔΙΕΞΑΓΩΓΗ 
ΤΗΣ XVII ΕΥΡΩΠΑΪΚΗΣ ΣΥΝΔΙΑΣΚΕΨΗΣ ΑΘΛΗΤΙΣΜΟΥ, 
που διεξήχθη στην Αθήνα από 24-27 Σεπτεμβρίου 
2005». 

4. Το από 31.10.2006 έγγραφο της «ΟΡΓΑΝΩΤΙΚΗΣ ΕΠΙ¬ 
ΤΡΟΠΗΣ (Ν.Π.Ι.Δ.) ΓΙΑ ΤΗ ΔΙΕΞΑΓΩΓΗ ΤΗΣ XVII ΕΥΡΩΠΑ¬ 
ΪΚΗΣ ΣΥΝΔΙΑΣΚΕΨΗΣ ΑΘΛΗΤΙΣΜΟΥ» περί διάλυσης της 
ανωτέρω Επιτροπής, αποφασίζουμε: 

Τη διάλυση της «ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) 
ΓΙΑ ΤΗ ΔΙΕΞΑΓΩΓΗ ΤΗΣ XVII ΕΥΡΩΠΑΪΚΗΣ ΣΥΝΔΙΑ¬ 
ΣΚΕΨΗΣ ΑΘΛΗΤΙΣΜΟΥ», που συγκροτήθηκε με την υπ’ 
αριθμ. 14840/6.4.2005 (ΦΕΚ 496/Β' 14.4.2005) απόφαση 
του Υφυπουργού Πολιτισμού και διεξήχθη στην Αθήνα, 
από 24-27.9.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ 5980 (4) 

Έγκριση υπερωριακής απασχόλησης των υπαλλήλων 
της Νομαρχιακής Αυτοδιοίκησης Καστοριάς για το 
έτος 2006. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'). 

2. Τις διατάξεις της παρ. 10 του άρθρου 12 του 
ν. 2503/1997, (ΦΕΚ 107/Α') 

3. Τις διατάξεις της παρ. 7 του άρθρου 25 του 
ν. 2738/1999, (ΦΕΚ 180/Α'). 

4. Την ανάγκη υπερωριακής απασχόλησης κατά τις 
εργάσιμες ημέρες των υπαλλήλων της Νομαρχιακής 
Αυτοδιοίκησης Καστοριάς, που υπηρετούν στην Διεύ¬ 
θυνση Οικονομικών. 

5. Τις εγγεγραμμένες πιστώσεις στον προϋπολογισμό 
της Νομ. Αυτοδιοίκησης Καστοριάς, οικονομικού έτους 
2006 στον Φορέα: 072 και στον ΚΑΕ:0511, αποφασίζου¬ 
με: 


Α) Εγκρίνουμε την υπερωριακή εργασία των υπαλλή¬ 
λων της Νομ. Αυτοδιοίκησης Καστοριάς στην Οικονομι¬ 
κή Υπηρεσία και για το χρονικό διάστημα από 1.11.2006 
έως 31.12.2006: 


α/α Υπηρεσία Αριθμός 

Αριθμός 

Ώρες ανά 


Υπηρετούντων 

Προτεινόμενων 

Υ/π/λο στο 

Σύνολο 

Υπαλλήλων 

Υπαλλήλων 

εξάμηνο 

Ωρών 

1 Δ/νση 

Οικονομικών 11 

10 

80 

800 


Η υπερωριακή εργασία θα πραγματοποιηθεί κατά τις 
απογευματινές ώρες, κάθε εργάσιμη ημέρα, από ώρα 
15:00 ως ώρα 20:00. Η καθιέρωση της υπερωριακής απο¬ 
γευματινής εργασίας των υπαλλήλων της Οικονομικής 
Υπηρεσίας, κρίνεται απαραίτητη για την εξοικείωση 
των υπαλλήλων στο μηχανογραφικό σύστημα τήρη¬ 
σης του προϋπολογισμού, την εισαγωγή στο σύστημα 
των απαιτούμενων στοιχείων, την οργάνωση Τμήματος 
Προμηθειών και Δημοπρασιών με την πληρωμή νέων 
έργων ενταγμένων στο 3° Κ.Π.Σ., ΟΠΑΦΚ. κ.λπ., τις αυ¬ 
ξημένες ανάγκες του τμήματος Μισθοδοσίας με την 
πληρωμή νέων κατηγοριών υπαλλήλων μερικής απα¬ 
σχόλησης, εποχιακών υπαλλήλων και την προετοιμασία 
των υπαλλήλων για την εφαρμογή του διπλογραφικού 
συστήματος κ.λπ. 

Β) Οι πιστώσεις για την δαπάνη της υπερωριακής 
απασχόλησης θα καλυφθούν από τον προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2006 από τον φορέα: 072, ΚΑΕ:0511. Η δαπάνη 
υπολογίζεται σε 3.900 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 31 Οκτωβρίου 2006 

Με εντολή Νομάρχη 
Η Γ ενική Γ ραμματέας 
ΜΑΡΙΑ ΑΝΤΩΝΙΟΥ 

-♦- 

Αριθμ. 15995 (5) 

Τροποποίηση της υπ’ αριθμ. 20796/24.12.1999 απόφασης 
του Γ ενικού Γ ραμματέα Περιφέρειας Πελ/σου νομικού 
προσώπου στο Δήμο Βόχας με την επωνυμία «Ενιαία 
Σχολική Επιτροπή Γυμνασίου -Λυκείου και 1ου ΤΕΕ Δ. 
Δ. Ζευγολατιού » Δήμου Βόχας Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 203 του π.δ. 410/1995 και 7 
του ν. 2503/1997. 

2. Την υπ’ αριθμ. 20796/24.12.1999 απόφαση του Γενι¬ 
κού Γ ραμματέα Περιφ. Πελ/σου περί Σύστασης Ν.Π. στο 
Δήμο Βόχας με την επωνυμία «Ενιαία Σχολική Επιτροπή 
Γυμνασίου Λυκείου και 1ου Τ.Ε.Ε. Δ. Δ. Ζευγολατίου» 
Δήμου Βόχας Ν. Κορινθίας (ΦΕΚ 6/τ.Β/12.1.2000). 

3. Τις διατάξεις του ν. 1894/1990 περί Σχολικών Επι¬ 
τροπών και του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά όργανα» που 
κυρώθηκε με το άρθρο πρώτο του π.δ. 63/2005 (Α'98), 
που ρυθμίζει τον έλεγχο των δαπανών που προκαλούν 
οι κανονιστικές διοικητικές πράξεις. 

4. Την υπ’ αριθμ. 222/27.9.2006 νόμιμα ληφθείσα από¬ 
φαση του Δημοτικού Συμβουλίου Βόχας περί τροποποί- 

ησης της υπ’ αριθμ. 291/1999 Α.Δ.Σ. και σύστασης νέου 
νομικού προσώπου με την επωνυμία: «Ενιαία Σχολική 
Επιτροπή Γυμνασίου -Γενικού Λυκείου και Επαγγελμα¬ 
τικού Λυκείου Δ.Δ. Ζευγολατιού Δήμου Βόχας Ν. Κο¬ 
ρινθίας. 

5. Το γεγονός ότι οι Λυκειακές τάξεις Ζευγολατιού έγι¬ 
ναν αυτόματο Γ ενικό Λύκειο» και το 1° ΤΕΕ Ζευγολατιού 
έγινε «Επαγγελματικό Λύκειο» Ζευγολατιού σύμφωνα 
με το υπ’ αριθμ. 309 /13.9.2006 έγγραφο του Γ υμνασίου 
- Λυκείου Ζευγολατιού. 

6. Το υπ’ αριθμ. 8832 /31.12.1997 απόφαση του Γενικού 
Γραμματέα Περιφέρειας Πελοπονήσσου περί ανάθεσης 
αρμοδιοτήτων και ασκήσεως κατ’ εντολή του (ΦΕΚ 551/ 
τ. Β' 3.6.1998), αποφασίζουμε: 

Τροποποιούμε την υπ’ αριθμ. 20796/24.12.1999 από¬ 
φασή μας περί σύστασης Νομικού Προσώπου με την 
επωνυμία «Ενιαία Σχολική Επιτροπή Γ υμνασίου -Λυκείου 
και 1ου ΤΕΕ Δ. Δ. Ζευγολατιού» Δήμου Βόχας (ΦΕΚ 6 / 
τ.Β'/12.1.2000) κατά το μέρος που αφορά την επωνυμία 
αυτού ως εξής : 

Η επωνυμία του νέου Νομικού Προσώπου θα είναι: 
«Ενιαία Σχολική Επιτροπή Γ υμνασίου -Γ ενικού Λυκείου 
και Επαγγελματικού Λυκείου Δ. Δ. Ζευγολατιού » Δήμου 
Βόχας Ν. Κορινθίας. 

Κατά τα λοιπά ισχύει ως έχει η υπ’ αριθμ. 20796/24.12.1999 
απόφασή μας. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Βόχας . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 30 Οκτωβρίου 2006 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

, (6) 

Απόκτηση της Ελληνικής Ιθαγένειας των Ομογενών 
ΓΙΑΝΝΟΠΟΥΛΟ ΒΑΣΙΛ του ΣΑΒΕΛΙΝ κ.λπ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

1. Με την υπ’αριθμ. 6030/31.10.2006 απόφαση της Γ ενι¬ 
κής Γ ραμματέα Περιφέρειας Πελοποννήσου, α) γίνεται 
δεκτή η από 27.9.2006 αίτηση απόκτησης της Ελληνικής 
Ιθαγένειας του ομογενούς ΓΙΑΝΝΟΠΟΥΛΟ ΒΑΣΙΛ του 
ΣΑΒΕΛΙΝ, σύμφωνα με τις διατάξεις του ν. 2790/2000, 
όπως ισχύει και β) γίνεται δεκτή η αίτησή του για τον 
εξελληνισμό του ονόματος και του επωνύμου του από 
ΓΙΑΝΝΟΠΟΥΛΟ ΒΑΣΙΛ του ΣΑΒΕΛΙΝ και της ΒΙΡΑ, σε 
ΓΙΑΝΝΟΠΟΥΛΟ ΒΑΣΙΛΕΙΟ του ΣΑΒΒΑ και της ΒΕΡΑΣ. 

2. Με την υπ’ αριθμ. 6029/31.10.2006 απόφαση της Γε¬ 
νικής Γ ραμματέα Περιφέρειας Πελοποννήσου α) γίνεται 
δεκτή η από 27.9.2006 αίτηση απόκτησης της Ελληνικής 
Ιθαγένειας της ομογενούς ΓΙΑΝΝΟΠΟΥΛΟ ΓΕΒΔΟΚΙΓΙΑ 
του ΙΒΑΝ, σύμφωνα με τις διατάξεις του ν. 2790/2000, 
όπως ισχύει και β) γίνεται δεκτή η αίτησή της για τον 
εξελληνισμό του ονόματος και του επωνύμου της, από 
ΓΙΑΝΝΟΠΟΥΛΟ ΓΕΒΔΟΚΙΓΙΑ του ΙΒΑΝ και της ΑΝΑ, σε 
ΓΙΑΝΝΟΠΟΥΛΟΥ ΕΥΔΟΚΙΑ του ΙΩΑΝΝΗ και της ΑΝ¬ 
ΝΑΣ. 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


( 7 ) 

Απόκτηση της Ελληνικής Ιθαγένειας του ομογενούς 
ΡΙϋΡΡΟν ΑΝΤΟΝ του ΒΟΗΙδ και της ΙΑΗΥ3Α5. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την υπ’ αριθμ. 13179/14.11.2006 απόφαση της Γ ενικής 
Γραμματέως Περιφέρειας Πελοποννήσου που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 2/τ.Α'/16.2.2000) και όπως τροποποιήθηκε και ισχύει 
μέχρι σήμερα, γίνεται δεκτή η από 26.7.2004 αίτηση 
για απόκτηση της Ελληνικής Ιθαγένειας του ομογε¬ 
νούς ΦΙΛΙΠΟΦ ΑΝΤΩΝ του ΜΠΟΡΙΣ και της ΛΑΡΙΣΑΣ, 
και εγκρίνεται ο εξελληνισμός του επωνύμου του από 
ΦΙΛΙΠΟΦ σε ΦΙΛΙΠΠΙΔΗΣ και του κύριου ονόματος του 
από ΑΝΤΩΝ σε ΑΝΤΩΝΙΟΣ. 


Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

( 8 ) 

Απόκτηση της Ελληνικής Ιθαγένειας της ομογενούς 
ΡΙΜΠΑΚΟΒΑ ΘΕΟΔΩΡΑΣ του ΙΩΑΝΝΗ και της ΑΝ¬ 
ΝΑΣ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την υπ’ αριθμ. 9939/14.11.2006 απόφαση της Γ ενικής 
Γ ραμματέως Περιφέρειας Πελοποννήσου που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 2/τ.Α'/16.2.2000) και όπως τροποποιήθηκε και ισχύει 
μέχρι σήμερα, γίνεται δεκτή η από 9.10.2000 αίτηση για 
απόκτηση της Ελληνικής Ιθαγένειας της ομογενούς ΡΙ- 
ΜΠΑΚΟΒΑ ΘΕΟΔΩΡΑ του ΙΩΑΝΝΗ και της ΑΝΝΑΣ. 


Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 12783 (9) 

Καθιέρωση υπερωριακής εργασίας Β’ εξαμήνου 2006 για 
τους υπαλλήλους των Νομαρχιακών Αυτοδιοικήσε¬ 
ων που ασχολούνται με τον ποιοτικό και ποσοτικό 
έλεγχο των νωπών και μεταποιημένων γεωργικών 
προϊόντων φυτικής προέλευσης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

α) τις διατάξεις του άρθρου 16 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

β) τις διατάξεις του άρθρου 25 παρ. 7 του ν. 2738/1999 
για την διαπίστωση της ανάγκης για υπερωριακή ερ¬ 
γασία. 

γ) την ανάγκη καθιέρωσης υπερωριακής εργασίας 
γεωπόνων, υπαλλήλων των Δ/νσεων Γεωργίας των Νο¬ 
μαρχιακών Αυτοδιοικήσεων, απασχολούμενων με τον 
ποιοτικό και ποσοτικό έλεγχο κατά το Β' εξάμηνο του 
έτους 2006. 

δ) το υπ’ αριθμ. 265139/4.5.2006 έγγραφο του Υπουρ¬ 
γείου Γεωργίας με τους αντίστοιχους πίνακες κατανο¬ 
μών, αποφασίζουμε: 

Κρίνουμε απαραίτητη την καθιέρωση υπερωριακής 
εργασίας για τους υπηρετούντες υπαλλήλους της Δ/ 
νσης Γεωργίας στην Νομαρχιακή Αυτοδιοίκηση Ανατ. 
Αττικής, σύνολο 4 που θα ασχοληθούν με τον ποιοτικό 
και ποσοτικό έλεγχο των σταφυλιών για οινοποίηση 
και τον έλεγχο της μεταποίησης αυτών, σύνολο ωρών 
υπερωριακής εργασίας 150 ώρες απογευματινής εργα¬ 
σίας και 45 ώρες Κυριακών εξαιρέσιμων & νυχτερινών 
συνολικής δαπάνης 1.379 Ευρώ, σύμφωνα με το συνημ¬ 
μένο πίνακα «ΣΤΑΦΥΛΙΑ» 

Με απόφαση της Διευθύνσεως Γ εωργίας θα ορισθούν 
οι υπάλληλοι και η κατανομή των εγκεκριμένων ωρών 
υπερωριακής εργασίας ανά μήνα για τον καθένα για το 
Β' εξάμηνο του 2006 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 14 Νοεμβρίου 2006 

Με εντολή Νομάρχη 
Ο Γ ενικός Γ ραμματέας 
ΔΗΜΗΤΡΙΟΣ ΖΕΓΓΙΝΗΣ 
-♦- 

Αριθ. 9370 (10) 

Διενέργεια υποχρεωτικού αναδασμού περιοχής κάμπου 
- του αγρ/τος Ισαακίου- του Δήμου Διδ/χου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του ν.674/1977 «περί αναδασμού της 
γης και μεγεθύνσεως των γεωργικών εκμεταλλεύσεων 
και άλλων τινών διατάξεων» και ειδικότερα τα άρθρα 5 
(περίπτ. δ') και 6 (παρ. 1). 

2. Την υπ’ αριθμ. 56091/23.10.2001 απόφαση Υπουργού 
Γ εωργίας. 

3. Σχετική εισήγηση της Δ/νσης Αγροτικής Ανάπτυξης 
Ορεστιάδας, αποφασίζουμε: 

Να γίνει υποχρεωτικός αναδασμός στην περιοχή», 
κάμπου, του αγρ/τος Ισαακίου του Δήμου Διδ/χου σε 
έκταση 2.600 στρεμ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 19 Δεκεμβρίου 2001 

Ο Νομάρχης 

ΓΕΩΡΓΙΟΣ ΝΤΟΛΙΟΣ 
-♦- 

Αριθμ. 073/263 (11) 

Διαπίστωση αυτοδίκαιος μετατροπής έντεκα (11) οργα¬ 
νικών θέσεων του κλάδου ΠΕ Ιατρών του ΙΚΑ σε θέ¬ 
σεις ιατρών πλήρους και αποκλειστικής απασχόλη¬ 
σης σύμφωνα με το ν. 3232/2004. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Το ν. 3232 ΦΕΚ 48/Α/12.2.2004, άρθρο 24 παρ. 2 σύμ¬ 
φωνα με το οποίο «Μετά την καθ’ οιονδήποτε τρόπο 
αποχώρηση των μονίμων γιατρών και οδοντιάτρων 
που υπηρετούν στο ΙΚΑ-ΕΤΑΜ, κατά το χρόνο έναρξης 
ισχύος του παρόντος νόμου, οι θέσεις που κενούνται 
μετατρέπονται αυτοδίκαια σε θέσεις ιατρών και οδοντι¬ 


άτρων πλήρους και αποκλειστικής απασχόλησης». 

2.1. Την υπ’ αριθμ. Ρ14/83/10.10.2006 πράξη, ΦΕΚ 361 
τ.Γ726.10.2006 με την οποία διαπιστώθηκε η αυτοδίκαια 
από 2.10.2006 λύση της υπαλληλικής σχέσης του μονίμου 
γιατρού του ΙΚΑ, παθολόγου Ρασσιά Κωνσταντίνου του 
Περικλή που υπηρετούσε στην Ν.Μ.Υ. Πάτρας. 

2.2. Την υπ’ αριθμ. Ρ14/85/16.10.2006 πράξη, ΦΕΚ 361 
τ.Γ/26.10.2006 με την οποία διαπιστώθηκε η αυτοδί¬ 
καια από 16.10.2006 λύση της υπαλληλικής σχέσης του 
μονίμου γιατρού του ΙΚΑ, οφθαλμίατρου Χρηστίδη Μι¬ 
χαήλ του Αλεξάνδρου που υπηρετούσε στην Τ.Μ.Υ. Αγ. 
Σοφίας. 

2.3. Την υπ’ αριθμ. Ρ14/72/7.9.2006 πράξη, ΦΕΚ 288 
τ.ΝΠΔΔ/14.9.2006 με την οποία διαπιστώθηκε η αυτο¬ 
δίκαια από 30.8.2006 λύση της υπαλληλικής σχέσης 
του μόνιμου γιατρού του ΙΚΑ, παθολόγου Ανδρεάδη 
Γεώργιου του Ανδροκλή που υπηρετούσε στην Τ.Μ.Υ. 
Καλλιθέας. 

2.4. Την υπ’ αριθμ. Ρ14/68/25.8.2006 πράξη, ΦΕΚ 276 
τ.ΝΠΔΔ/31.8.2006 με την οποία διαπιστώθηκε η αυτοδί¬ 
καια από 18.8.2006 λύση της υπαλληλικής σχέσης του 
μονίμου γιατρού του ΙΚΑ, ακτινοδιαγνώστη Μανδαλε- 
νάκη Αντώνιου του Εμμανουήλ που υπηρετούσε στη 
Ν.Μ.Υ. Ηρακλείου. 

2.5. Την υπ’ αριθμ. Ρ14/66/16.8.2006 πράξη, ΦΕΚ 271 
τ.ΝΠΔΔ/31.8.2006 με την οποία διαπιστώθηκε η αυτο¬ 
δίκαια από 7.8.2006 λύση της υπαλληλικής σχέσης του 
μονίμου γιατρού του ΙΚΑ, Ω.Ρ.Λ. Λαμπρινάκου Ιωάννη του 
Σταύρου που υπηρετούσε στο Υποκατάστημα Σπάρ¬ 
της. 

2.6. Την υπ’ αριθμ. Ρ14/81/26.9.2006 πράξη, ΦΕΚ 338 
τ.ΝΠΔΔ/11.10.2006 με την οποία διαπιστώθηκε η αυτο¬ 
δίκαια από 18.9.2006 λύση της υπαλληλικής σχέσης του 
μονίμου γιατρού του ΙΚΑ, παθολόγου Τσιλιακού Σταμάτι- 
ου του Κωνσταντίνου που υπηρετούσε στο Ογκολογικό 
Νοσοκομείο «Γ. Γεννηματάς». 

2.7. Την υπ’ αριθμ. Ρ14/80/25.9.2006 πράξη, ΦΕΚ 338 
τ.ΝΠΔΔ/11.10.2006 με την οποία διαπιστώθηκε η αυτο¬ 
δίκαια από 19.9.2006 λύση της υπαλληλικής σχέσης της 
μόνιμης γιατρού του ΙΚΑ, Μικροβιολόγου Ράπτου-Πα- 
ναγοπούλου Βασιλικής του Γεωργίου που υπηρετούσε 
στην Τ.Μ.Υ. Αλεξάνδρας. 

2.8. Την υπ’ αριθμ. Φ04/13388/3.7.2006 πράξη, ΦΕΚ 352 
τ.ΝΠΔΔ/23.10.2006 με την οποία διαπιστώθηκε η αυτο¬ 
δίκαια, λόγω συμπλήρωσης τριακονταπενταετίας, από 

3.10.2006 λύση της υπαλληλικής σχέσης του μόνιμου 
γιατρού του ΙΚΑ, οφθαλμίατρου Παπαδέδε Κωνστα¬ 
ντίνου του Κωνσταντίνου που υπηρετούσε στην Ν.Μ.Υ. 
Αθηνών. 

2.9. Την υπ’ αριθμ. Φ04/14384/13.7.2006 πράξη, ΦΕΚ 345 
τ. ΝΠΔΔ/17.10.2006 με την οποία διαπιστώθηκε η αυτο¬ 
δίκαια, λόγω συμπλήρωσης τριακονταπενταετίας, από 

1.10.2006 λύση της υπαλληλικής σχέσης του μόνιμου 
γιατρού του ΙΚΑ, παιδιάτρου Ράπτη Νικόλαου του Βα¬ 
σιλείου που υπηρετούσε στην Ν.Μ.Υ. Πάτρας. 

2.10. Την υπ’ αριθμ. Φ04/15520/20.6.2006 πράξη, ΦΕΚ 
345 τ. ΝΠΔΔ/17.10.2006 με την οποία διαπιστώθηκε η 
αυτοδίκαια, λόγω συμπλήρωσης τριακονταπενταετίας, 
από 21.9.2006 λύση της υπαλληλικής σχέσης του μονί¬ 
μου γιατρού του ΙΚΑ, καρδιολόγου Χατζηδήμου Γ εωρ¬ 
γίου του Χρήστου που υπηρετούσε στο 2ο Νοσοκομείο 
Θεσσαλονίκης. 

2.11. Την υπ’ αριθμ. Φ04/15518/8.5.2006 πράξη, ΦΕΚ 330 
τ. ΝΠΔΔ/5.10.2006 με την οποία διαπιστώθηκε η αυτο¬ 
δίκαια, λόγω συμπλήρωσης τριακονταπενταετίας, από 
13.8.2006 λύση της υπαλληλικής σχέσης του μονίμου 
γιατρού του ΙΚΑ, παθολόγου Ρούσκα Δημητρίου του 
Κωνσταντίνου που υπηρετούσε στην Ν.Μ.Υ. Θεσσαλο¬ 
νίκης. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, ούτε εις βάρος του προϋπολογισμού 
του ΙΚΑ., διαπιστώνουμε: 

1. Την από 2.10.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Πάτρας με την ειδικότητα 
του παθολόγου σε θέση ιατρού πλήρους και αποκλει¬ 
στικής απασχόλησης. 

2. Την από 16.10.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Πειραιά με την ειδικότητα 
του οφθαλμίατρου σε θέση ιατρού πλήρους και απο¬ 
κλειστικής απασχόλησης. 

3. Την από 30.8.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Αθήνας με την ειδικότητα 
του παθολόγου σε θέση ιατρού πλήρους και αποκλει¬ 
στικής απασχόλησης. 

4. Την από 18.8.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Ηρακλείου με την ειδι¬ 
κότητα του ακτινοδιαγνώστη σε θέση ιατρού πλήρους 
και αποκλειστικής απασχόλησης. 

5. Την από 7.8.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Σπάρτης με την ειδικότητα 
του Ω.Ρ.Λ. σε θέση ιατρού πλήρους και αποκλειστικής 
απασχόλησης. 

6. Την από 18.9.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Νοσοκομείων Αθήνας με 
την ειδικότητα του παθολόγου σε θέση ιατρού πλήρους 
και αποκλειστικής απασχόλησης. 

7. Την από 19.9.2006 αυτοδίκαια σύμφωνα με το άρθρο 
24 παρ. 2 του ν.3232/2004 μετατροπή μιας οργανικής 
θέσης του κλάδου ΠΕ Ιατρών Αθήνας με την ειδικότητα 
του μικροβιολόγου σε θέση ιατρού πλήρους και απο¬ 
κλειστικής απασχόλησης. 

8. Την από 3.10.2006 αυτοδίκαια σύμφωνα με το άρθρο 
24 παρ. 2 του ν. 3232/2004 μετατροπή μιας οργανικής 
θέσης του κλάδου ΠΕ Ιατρών Αθήνας με την ειδικότητα 
του οφθαλμίατρου σε θέση ιατρού πλήρους και απο¬ 
κλειστικής απασχόλησης 

9. Την από 1.10.2006 αυτοδίκαια σύμφωνα με το άρθρο 
24 παρ.2 του ν. 3232/2004 μετατροπή μιας οργανικής 
θέσης του κλάδου ΠΕ Ιατρών Πάτρας με την ειδικότητα 
του παιδίατρου σε θέση ιατρού πλήρους και αποκλει¬ 
στικής απασχόλησης. 

10. Την από 21.9.2006 αυτοδίκαια σύμφωνα με το άρθρο 
24 παρ.2 του ν. 3232/2004 μετατροπή μιας οργανικής 
θέσης του κλάδου ΠΕ Ιατρών Νοσοκομείων Θεσσαλονί¬ 
κης με την ειδικότητα του καρδιολόγου σε θέση ιατρού 
πλήρους και αποκλειστικής απασχόλησης. 


11. Την από 13.8.2006 αυτοδίκαια σύμφωνα με το άρθρο 
24 παρ. 2 του ν. 3232/2004 μετατροπή μιας οργανικής 
θέσης του κλάδου ΠΕ Ιατρών Θεσσαλονίκης με την 
ειδικότητα του παθολόγου σε θέση ιατρού πλήρους και 
αποκλειστικής απασχόλησης. 

Σύμφωνα με το άρθρο 24 παρ. 5 του ν. 3232/2004 οι 
έντεκα (11) αυτές θέσεις θα διαβαθμιστούν και θα καθο¬ 
ριστούν χωροταξικά και κατά ειδικότητα με απόφαση 
του Υπουργού Εργασίας και Κοινωνικών Ασφαλίσεων 
μετά από πρόταση του Διοικητικού Συμβουλίου του 
ΙΚΑ-ΕΤΑΜ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2006 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 12 ) 

Στην υπ’ αριθμ. Π4/ΓΠ 111477/26.10.2006 απόφαση του 
Υπουργού Υγείας και Κοιν. Αλληλεγγύης που δημοσιεύ- 
θηκε στο ΦΕΚ/1651/10.11.2006 τ.Β' και αφορά την «καθιέ¬ 
ρωση με αμοιβή υπερωριακής απογευματινής εργασίας 
στο προσωπικό του Κ.Β. «Η ΜΗΤΕΡΑ», γίνεται η εξής 
διόρθωση: Στη σελίδα 22676 

1. από το εσφαλμένο: η δαπάνη που προκαλείται ύψους 
περίπου 50.000 ευρώ. 

στο ορθό: η δαπάνη που προκαλείται ύψους περίπου 
80.000 ευρώ. 

2. από το εσφαλμένο: σε (68) υπαλλήλους. 

στο ορθό: σε (217) υπαλλήλους. 

3. από το εσφαλμένο: για 9.168 ώρες. 

στο ορθό: για 15.407 ώρες. 

(Από το Υπ. Υγείας και Κοιν. Αλληλεγγύης) 

-♦- 

(13) 

Στο Φ.Ε.Κ. 673/τ. Β719.5.2005 που δημοσιεύθηκε η υπ’ 
αριθμ. 18188/20.4.2005 απόφαση του Υφυπουργού ΠΕ- 
ΧΩΔΕ «Εγκριση κανονισμού λειτουργίας Υπηρεσιών και 
προσωπικού του Φορέα διαχείρισης Καρπάθου-Σαρίας 
Δωδεκανήσου», γίνεται η εξής διόρθωση: 

Στο ΘΕΜΑ, και στο Αρθρο 1 από το εσφαλμένο «... 
του Φορέα Διαχείρισης Καρπάθου-Σαρίας Δωδεκανή¬ 
σου...» 

Στο ορθό « του Φορέα Διαχείρισης Καρπάθου-Σαρί¬ 
ας...» (διαγράφεται η λέξη Δωδεκανήσου). 

Στο Φ.Ε.Κ. 1943/τ. Β'/24.12.2004 που δημοσιεύθηκε η υπ’ 
αριθμ. 52902/2.12.2004 απόφαση του Υπουργού ΠΕΧΩ- 
ΔΕ «Εγκριση κανονισμού λειτουργίας του Διοικητικού 
Συμβουλίου του Φορέα Διαχείρισης Καρπάθου Σαρίας 
Δωδεκανήσου», γίνεται η εξής διόρθωση. 

Στο ΘΕΜΑ από το εσφαλμένο «...του Διοικητικού Συμ¬ 
βουλίου του Φορέα Διαχείρισης Καρπάθου-Σαρίας Δω¬ 
δεκανήσου», 

Στο ορθό «... του διοικητικού Συμβουλίου του Φορέα 
Διαχείρισης Καρπάθου-Σαρίας» (διαγράφεται η λέξη 
Δωδεκανήσου). 

(Από το Υπ. Περ. Χωρ. και Δημ. Έργων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βατό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 βμπο ανά 50 
σελίδες. 

• Η τιμή πώλησης σε μορφή οσΙ-Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίηΐβπίθΐ: ΜΙρ://***.βΙ.Βΐ'. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπϊθπτθϊ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μ1ίρ://νννννν.βΙ. 0 Γ - θ-αιαίΙ: ννβόιη 35 ίθΓ@ 6 ΐ. 9 Γ 
















